Úradný vestník L 202 , 26/07/1983 S. 0005 - 0006

Fínske špeciálne vydanie: Kapitola 2 Zväzok 3 S. 0197

Španielske špeciálne vydanie: Kapitola 02 Zväzok 10 S. 0038

Švédske špeciálne vydanie: Kapitola 2 Zväzok 3 S. 0197

Portugalské špeciálne vydanie Kapitola 02 Zväzok 10 S. 0038



Nariadenie Komisie (EHS) č. 2053/83 z 20. júla 1983 o zatrieďovaní tovaru do podpoložky 32.04 A IV Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú prijať na jednotné uplatňovanie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka a najmä na jeho článok 3, keďže s cieľom zabezpečiť jednotné uplatňovanie nomenklatúry Spoločného colného sadzobníka je potrebné prijať ustanovenia o sadzobnom zatriedení výťažku z papriky, ktorý má nasledujúce vlastnosti: - vzhľad: vysoko viskózna kvapalina, tmavočervená, vysoká výdatnosť farby, - vôňa a chuť: aromatická, podobná paprike, nie štipľavá, - popol: 0,49 % hmotnosti, - éterické oleje: 0,15 ml/100g hmotnosti, - kapsaicín: nemerateľný — princíp štipľavosti, - glukóza: 0,01 % hmotnosti, - sacharóza: nemerateľná, - triglycerid: pozitívny test, - kapsantín: približne 2,2 g/kg (približne 60000 farebných jednotiek EOA (Združenie pre éterické oleje); keďže položka č. 32.04 Spoločného colného sadzobníka v prílohe k nariadeniu Rady (EHS) č. 950/68 [2], naposledy doplneného a upraveného nariadením Rady (EHS) č. 604/83 [3], uvádza inter alia farbivo rastlinného pôvodu (vrátane výťažku z farbiarskeho dreva a iných rastlinných farbiacich výťažkov, ale okrem indiga); keďže predmetný výrobok, ktorý je rastlinný výťažok, má vlastnosti farbiva rastlinného pôvodu položky 32.04; keďže v rámci položky 32.04 musí byť pre predmetný výrobok vybraná podpoložka 32.04 A IV; keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Výrobok pozostávajúci z výťažku z papriky, ktorý má nasledujúce vlastnosti: - vzhľad: vysoko viskózna kvapalina, tmavočervená, vysoká výdatnosť farby, - vôňa a chuť: aromatická, podobná paprike, nie štipľavá, - popol: 0,49 % hmotnosti, - éterické oleje: 0,15 ml/100 g hmotnosti, - kapsaicín: nemerateľný — princíp štipľavosti, - glukóza: 0,01 % hmotnosti, - sacharóza: nemerateľná, - triglycerid: pozitívny test, - kapsantín: približne 2,2 g/kg (približne 60000 farebných jednotiek EOA (Združenie pre éterické oleje), je zatriedený v Spoločnom colnom sadzobníku do podpoložky: 32.04 Farbivo rastlinného pôvodu (vrátane výťažku z farbiarskeho dreva a iných rastlinných farbiacich výťažkov, ale okrem indiga) alebo živočíšneho pôvodu: A. Farbivo rastlinného pôvodu: IV. Ostatné Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 1983. Za Komisiu Karl-Heinz Narjes člen Komisie [1] Ú. v. ES L 14, 21.1.1969, s. 1. [2] Ú. v. ES L 172, 22.7.1968, s. 1. [3] Ú. v. ES L 72, 18.3.1983, s. 3. --------------------------------------------------